open-index/open-wikipedia-markdown huggingface dataset:
Ζοζέπ Μαρία δε Σεγάρα

Ο **Ζοζέπ Μαρία δε Σεγάρα** (Josep Maria de Sagarra, Βαρκελώνη, 5 Μαρτίου 1894 - 27 Σεπτεμβρίου 1961) ήταν Καταλανός δραματουργός, ποιητής και μεταφραστής του Ουίλλιαμ Σαίξσπηρ, του Δάντη και του Μολιέρου στα καταλανικά. Τα θεατρικά του έργα και τα ποιήματά του αποτέλεσαν σταθερά σημεία αναφοράς των καταλανικών γραμμάτων στα μέσα του εικοστού αιώνα. Ήταν ένας από τους λίγους καταλανούς λογοτέχνες που κατάφερε να ζήσει από τη λογοτεχνία. Υπήρξε μέλος του Ινστιτούτου Καταλανικών Μελετών και έλαβε διάφορα βραβεία όπως το Εθνικό Βραβείο Θεάτρου της Ισπανίας το 1954. Έργα του έχουν μεταφραστεί σε διάφορες ευρωπαϊκές γλώσσες.

## Βιογραφία
Μεγάλωσε στα πλαίσια μιας οικογένειας που ανήκε στην ελάσσονα αριστοκρατία της Βαρκελώνης. Από μικρός ήρθε σε επαφή με τον Σάιξπηρ και τον Πλούταρχο, εκδίδοντας ποιήματά του σε περιοδικά της πόλης. Συμμετείχε στα καταλανικά ανθεστήρια και παρότι ολοκλήρωσε επιτυχώς τις σπουδές του στη Νομική Σχολή, σύντομα παραιτήθηκε από τη νομική για να ασχοληθεί αποκλειστικά με τη λογοτεχνία. Έκδοσε την πρώτη του ποιητική συλλογή το 1914 και το πρώτο του θεατρικό έργο τρία χρόνια αργότερα, δίνοτας έναρξη στη σταθεροποίησή του στο κέντρο προσοχής της καταλανικής διανόησης και λογοτεχνικής δημιουργίας, δίπλα στον φίλο του Ζουζέπ Πλα. Το 1931 του ανατέθηκε η σύνταξη του εθνικού ύμνου της Καταλονίας. Με την έκρηξη του Ισπανικού Εμφυλίου, η φιλία του με τον Ιταλό πρεσβευτή που είχε προκύψει από τη μετάφραση του Δάντη, τον ώθησαν σε εξορία στη Γαλλία, όπου παντρεύτηκε. Επέστρεψε στη Βαρκελώνη με το πέρας του πολέμου, όπου, παρότι αρχικά συνεργάστηκε με την αντίσταση, κατέληξε να συνεργάζεται με όργανα του καθεστώτος της δικτατορίας για να επιβιώσει. Τη δεκαετία του 1950 συνέργαψε τις Memòries και έλαβε δύο βραβεία από το καθεστώς, Εθνικό Βραβείο Θεάτρου της Ισπανίας και τον Μέγα Σταυρό Αλφόνσου Ι΄ του Σοφού. Απεβίωσε τον Σεπτέμβριο του 1961 από καρκίνο.

## Παραπομπές


Κατηγορία:Ισπανοί συγγραφείς στα καταλανικά
Κατηγορία:Καταλανοί λογοτέχνες
Μαρίνα Χρυσοβελώνη

Η **Μαρίνα Χρυσοβελώνη** είναι Ελληνίδα δικηγόρος και πολιτικός. 

Γεννήθηκε στο Βόλο της Μαγνησίας το 1962. Είναι απόφοιτη της Νομικής Σχολής του Πανεπιστημίου Αθηνών. Από το 1986 είναι δικηγόρος και το γραφείο της στεγάζεται στο Βόλο. Είναι παντρεμένη με δύο παιδιά. Ομιλεί αγγλικά, γαλλικά και γερμανικά.

## Πολιτική σταδιοδρομία
Στις εθνικές εκλογές του Μαΐου 2012 όπως και στις εκλογές του Ιουνίου 2012 εκλέχτηκε βουλευτής Μαγνησίας με το κόμμα των Ανεξαρτήτων Ελλήνων. Στις εκλογές του Ιανουαρίου 2015 και του Σεπτεμβρίου του 2015 δεν κατάφερε να επανεκλεγεί βουλευτής. Ήταν εκπρόσωπος τύπου των Ανεξαρτήτων Ελλήνων μέχρι τις 18 Ιανουαρίου 2016. 

Στις 24 Φεβρουαρίου του 2016 ορίστηκε υφυπουργός Υποδομών, Μεταφορών και Δικτύων αρμόδια για θέματα Μεταφορών μετά την παραίτηση του Παναγιώτη Σγουρίδη. Στον πρώτο ανασχηματισμό της Κυβέρνησης Τσίπρα Σεπτεμβρίου 2015 στις 5 Νοεμβρίου 2016, υπέβαλε την παραίτησή της και τέθηκε εκτός κυβερνητικού σχήματος. Στον δεύτερο ανασχηματισμό της  Κυβέρνησης Τσίπρα Σεπτεμβρίου 2015, ανέλαβε υφυπουργός Εσωτερικών.

Είναι αντιπρόεδρος του Νομαρχιακού Συμβουλίου του Βόλου, είχε διατελέσει Νομαρχιακός Σύμβουλος την περίοδο 2002-2005, επίσης έχει διατελέσει Πρόεδρος του Δικηγορικού Συλλόγου του Βόλου. Επίσης έχει διατελέσει Πρόεδρος της Εταιρείας Προστασίας των Ανηλίκων. Κατά τη την πενταετία 2003-2008 έχει διατελέσει Πρόεδρος του Συλλόγου Αντιμετώπισης του Αλτσχάιμερ και άλλων συναφών Νοσημάτων που εδρεύει στο Βόλο.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βουλευτές Μαγνησίας
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Έλληνες υφυπουργοί Υποδομών, Μεταφορών και Δικτύων
Κατηγορία:Έλληνες υφυπουργοί Εσωτερικών
Κατηγορία:Περιφερειακοί Σύμβουλοι ανά την Ελλάδα
1η Στρατιά (Τουρκία)

Η **1η Στρατιά** (τουρκικά: *1. Ordu*) είναι μία από τις τέσσερις στρατιές του τουρκικού στρατού. Η έδρα της βρίσκεται στους στρατώνες Σελιμιγιέ της Κωνσταντινούπολης. Προστατεύει τα ευαίσθητα σύνορα της Τουρκίας με την Ελλάδα και τη Βουλγαρία, συμπεριλαμβανομένων των στενών του Βοσπόρου και των Δαρδανελίων. Η 1η Στρατιά σταθμεύει στην Ανατολική Θράκη.

## Ιστορία
Η «Πρώτη Στρατιά» (Birinci Ordu) αναδιοργανώθηκε στις 30 Αυγούστου του 1922, με διοικητή τον Νουρεντίν Πασά. Η οργάνωση του σχηματισμού άλλαξε και πάλι τον Ιούνιο του 1941, ενώ τη «διοίκηση της 1ης Στρατιάς» (1′inci Ordu Komutanı) ανέλαβε ο Φαχρετίν Αλτάι. Άλλη μία αλλαγή στο σχηματισμό της στρατιάς έγινε το 1974.

## Έμβλημα
thumb|Το έμβλημα της 1ης Στρατιάς στην είσοδο των στρατώνων Σελιμιγιέ.
Έμβλημα της Στρατιάς αποτελεί ο χάρτης του τμήματος της βορειοδυτικής Τουρκίας, σε συνδιασμό με το κτίριο των Στρατώνων Σελίμιγιε, μαζί με δύο τουρκικές σημαίες.

## Διάρθρωση
Η επιχειρησιακή διάρθρωση της 1ης Στρατιάς είναι η εξής:

* 1η Στρατιά, με έδρα την Κωνσταντινούπολη
** 2ο Σώμα Στρατού, με έδρα την Καλλίπολη, Τσανάκκαλε
** 3ο Σώμα Στρατού, με έδρα το Σισλί, Κωνσταντινούπολη
** 5ο Σώμα Στρατού, με έδρα την Τυρολόη, Ραιδεστός
** 15η Μεραρχία Πεζικού, με έδρα το Κιοσέκιοϊ, Ιζμίτ
** 4ο Σύνταγμα Αεροπορίας Στρατού, με έδρα την Αεροπορική Βάση Σαμάντιρα, Κωνσταντινούπολη

## Οργάνωση 1ης Στρατιάς
### 2ο Σώμα (Gelibolu, [[Επαρχία Τσανάκκαλε|Τσανάκκαλε]])
*4η Μηχανοκίνητη Ταξιαρχία Πεζικού (Keşan)
*8η Μηχανοκίνητη Ταξιαρχία Πεζικού (Tekirdağ)
*18η Μηχανοκίνητη Ταξιαρχία Πεζικού (Çanakkale)
*95η θωρακισμένη ταξιαρχία (Malkara)
*102ο σύνταγμα πυροβολικού (Uzunköprü)
*Μηχανικό Σώμα (Gelibolu)
### 3ο Σώμα (Σώμα Ταχείας Ανάπτυξης του ΝΑΤΟ, Şişli, Κωνσταντινούπολη)
*52η Τακτική τεθωρακισμένη μεραρχία (Hadımköy, Κωνσταντινούπολη)
*2η Τεθωρακισμένη ταξιαρχία (Kartal)
*66η Μηχανοκίνητη Ταξιαρχία Πεζικού (Κωνσταντινούπολη)
*23ο Τακτικό μηχανοκίνητο πεζικού (Hasdal, Κωνσταντινούπολη)
*6ο Μηχανοκίνητο Σύνταγμα Πεζικού (Hasdal, Κωνσταντινούπολη)
*23ο Μηχανοκίνητο Σύνταγμα Πεζικού (Samandıra, Κωνσταντινούπολη)
*47ο Μηχανοκίνητο Σύνταγμα Πεζικού (Metris, Κωνσταντινούπολη)
### 5ο Σώμα (Çorlu, Tekirdağ)
*1η θωρακισμένη ταξιαρχία (Babaeski)
*3η θωρακισμένη ταξιαρχία (Çerkezköy)
*54η Μηχανοκίνητη Ταξιαρχία Πεζικού (Edirne)
*55η Μηχανοκίνητη Ταξιαρχία Πεζικού (Süloğlu)
* 65η Μηχανοκίνητη Ταξιαρχία Πεζικού (Lüleburgaz)
* Σώμα θωρακισμένου ιππικού (Ulaş)
* 105ο σύνταγμα πυροβολικού (Çorlu)
* Μηχανικό Σώμα (Pınarhisar)
* 
* 15η Μεραρχία πεζικού (Köseköy, İzmit)
* 4ο Αεροπορικό Σύνταγμα Στρατού (Κωνσταντινούπολη Sammanıra Air Base)
*

## Παραπομπές


Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Κατάλογος έργων του Ζαν Ωγκύστ Ντομινίκ Ενγκρ

Η σελίδα αυτή περιλαμβάνει εικονογραφημένο κατάλογο των έργων του Ζαν Ωγκύστ Ντομινίκ Ενγκρ, με χρονολογική σειρά. 

## Λίστα

 
Κατηγορία:Κατάλογοι έργων τέχνης
2η Στρατιά (Τουρκία)

Η **2η Στρατιά** (τουρκικά: *2. Ordu*) αποτελεί μία από τις τέσσερις στρατιές του τουρκικού στρατού. Η έδρα της διοίκησης της 2ης Στρατιάς (2′inci Ordu Komutanlığı) βρίσκεται στη Μαλάτεια. Προστατεύει την Ανατολία και περιφρουρεί τα σύνορα με τη Συρία, το Ιράκ και το Ιράν.

Η 2η Στρατιά, το 2012, διέθετε το δεύτερο μεγαλύτερο αριθμό στρατευμάτων, μετά την 1η Στρατιά της Κωνσταντινούπολης, με περίπου 100.000 στρατιώτες.

## Ιστορία
Τον Ιούνιο του 1941, υπήρξε αναδιοργάνωση του σχηματισμού της 2ης Στρατιάς, με διοικητή τον Αμπντουραχμάν Ναφίζ Γκιουρμάν. Κατά την εισβολή της Τουρκίας στη βόρεια Κύπρο το 1974, τμήμα του σχηματισμού της στρατιάς τέθηκε υπό τις διαταγές του 6ου Σώματος Στρατού. Το συγκεκριμένο τμήμα περιλάμβανε την Ειδική Δύναμη Τσακμάκ, μια μονάδα επιπέδου ταξιαρχίας που θα αποβιβαζόταν από τη θάλασσα, την ταξιαρχία ειδικών δυνάμεων, την ταξιαρχία αλεξιπτωτιστών, την 39η Μεραρχία Πεζικού, την 28η Μηχανοκίνητη Μεραρχία Πεζικού και στοιχεία της 5ης Τεθωρακισμένης Ταξιαρχίας και της Χωροφυλακής. Περίπου 6.000 τουρκοκύπριοι μαχητές βρίσκονταν στο εσωτερικό του θύλακα Γκιονιελί.

## Διάρθρωση
Η επιχειρησιακή διάρθρωση της 2ης Στρατιάς είναι η εξής:

* 2η Στρατιά, με έδρα τη Μαλάτεια
** 4ο Σώμα Στρατού, με έδρα την Άγκυρα
** 6ο Σώμα Στρατού, με έδρα τα Άδανα
** 7ο Σώμα Στρατού, με έδρα το Ντιγιαρμπακίρ

## Παραπομπές


## Εξωτερικοί σύνδεσμοι
* 2η Στρατιά  στη σελίδα της Αρχηγίας του Τουρκικού Στρατού

Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Λένα Ζαρίφη

Η **Ελένη "Λένα" Ζαρίφη** ήταν ελληνίδα αθλήτρια της αντισφαίρισης και μέλος του Σώματος Ελληνικού οδηγισμού.

Η Λένα Ζαρίφη ήταν μέλος και αθλήτρια του Ομίλου αντισφαίρισης Αθηνών. Το 1923 σε διεθνής τουρνουά που έγινε από τον ΟΑΑ στο διπλό γυναικών με συμπαίκτρια την Στεφανία Χρουσάκη έχασαν το εισιτήριο για τον τελικό από το ζευγάρι Βαλλαωρίτου - Άμποτ, ενώ στο απλό έχασε στα ημιτελικά από την Χρουσάκη.

Ήταν πρωταθλήτρια Ελλάδος στο διπλό γυναικών το 1924 με συμπαίκτρια την Εσμέ Σημηριώτου, και τρίτη στο απλό γυναικών όπου έχασε στα ημιτελικά από την Λένα Βαλαωρίτου.

Την ίδια χρονιά, το 1924, ήταν στην ελληνική αποστολή για τους Ολυμπιακούς αγώνες και πήγε στο Παρίσι, αλλά άγνωστο γιατί δεν αγωνίστηκε.

Το 1950 έγινε μέλος του Παγκοσμίου Συμβουλίου οδηγισμού.

## Παραπομπές


## Πηγές
* *Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995'', Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Λενα
Ιουλία Τισσαμενού

Η **Ιουλία Τισσαμενού** ήταν Ελληνίδα αθλήτρια της αντισφαίρισης.

Ήταν μέλος του Ομίλου αντισφαίρισης Αθηνών. Στο δεύτερο πανελλήνιο του απλού γυναικών το 1906 ήταν δεύτερη χάνοντας στον τελικό από την Ασπασία Μάτσα. 

Πήρε μέρος στους Μεσολυμπιακούς αγώνες του 1906 στην Αθήνα  που έγιναν στις εγκαταστάσεις του Ο.Α. Αθηνών. Στο απλό γυναικών αποκλείστηκε δύσκολα, ο τύπος της εποχής αναφέρει ότι ο αγώνας ήταν μακρότατος και πεισματώδης, από την Σοφία Μαρίνου στον πρώτο αγώνα και αποκλείστηκε.

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Α1 Κατηγορία υδατοσφαίρισης ανδρών 1992-1993

Το πρωτάθλημα Ελλάδας πόλο της περιόδου 1992–93, ήταν το έβδομο που διεξήχθη ύστερα από την καθιέρωση της Α1 Εθνικής κατηγορίας. 
Διεξήχθη σε δύο φάσεις, την κανονική περίοδο 22 αγώνων, και το φάιναλ φορ όπου οι τέσσερις πρώτες ομάδες αγωνίστηκαν σε δύο γύρους μεταφέροντας ολόκληρη τη βαθμολογία από την κανονική περίοδο. Η κανονική περίοδος ξεκίνησε στις 31 Οκτωβρίου του 1992 και ολοκληρώθηκε στις 20 Μαρτίου 1993, ενώ το φάιναλ-4 διήρκεσε από τις 2 ως τις 12 Απριλίου.

Το πρωτάθλημα διεξήχθη με τη συμμετοχή δώδεκα ομάδων για πρώτη φορά στην ιστορία της Α1, ένας αριθμός που παρέμεινε σταθερός για σχεδόν τρεις δεκαετίες, ενώ η χρονική διάρκεια των αγώνων ήταν 36 λεπτά έως και την περίοδο 2004–05 (τέσσερα εννιάλεπτα).

Πρωταθλητής αναδείχθηκε για δεύτερη συνεχή φορά ο Ολυμπιακός, χάρη στη μεγάλη νίκη που πέτυχε την τελευταία αγωνιστική του φάιναλ φορ με 11–7 στο κολυμβητήριο της Βουλιαγμένης, σε έναν άτυπο τελικό καθώς οι δύο ομάδες ήταν ισόβαθμες πριν τον αγώνα.

Τον υποβιβασμό στην Α2 γνώρισαν οι Παναθηναϊκός και ΟΦ Θαλάσσης. Για τον Παναθηναϊκό αυτός ήταν ο πρώτος αγωνιστικός υποβιβασμός στην ιστορία του, καθώς ο προηγούμενος και ως τότε μοναδικός υποβιβασμός του το 1976 είχε έρθει χωρίς αγώνες λόγω απόσυρσής του από το πρωτάθλημα.

## Κανονική περίοδος
### Βαθμολογία
Οι τέσσερις πρώτες ομάδες συνέχισαν στο φάιναλ φορ για την ανάδειξη του πρωταθλητή. Οι ομάδες των θέσεων 5-12 κατέλαβαν τις αντίστοιχες θέσεις στην τελική κατάταξη χωρίς περαιτέρω αγώνες, με τις δύο τελευταίες να υποβιβάζονται στην Α2.

### Πρώτη αγωνιστική, 31/10/1992

### Αποτελέσματα

## Φάιναλ Φορ
Προκρίθηκαν οι τέσσερις πρώτες της κανονικής περιόδου μεταφέροντας ακέραιη τη βαθμολογία τους και αγωνίστηκαν σε δύο γύρους στις έδρες των ομάδων (σύνολο έξι αγώνων). Πρωταθλητής μετά τους αγώνες του φάιναλ φορ αναδείχθηκε ο Ολυμπιακός.

### Βαθμολογία

### Αποτελέσματα

## Τελική κατάταξη

## Πηγές
* Εφ. Αθλητική Ηχώ, 22/3/1993 σελ. 7 (τελική βαθμολογία, φύλλα 1/4 ως 13/4/1993 (φάιναλ φορ)



1992 93
Κατηγορία:Υδατοσφαίριση το 1992
Κατηγορία:Υδατοσφαίριση το 1993
Pygame

μικρογραφία|Πρόγραμμα επίδειξης "Hello world!" φτιαγμένο με το λογισμικό Pygame.
To **Pygame** είναι ένα λογισμικό που έχει τη δυνατότητα να εκτελείται σε διάφορα λειτουργικά συστήματα ή πλατφόρμες υλικού. Αποτελείται απο ένα πλήθος αρθρωμάτων της Python που έχουν σχεδιαστεί για τη δημιουργία video games.
Περιλαμβάνει βιβλιοθήκες σχετικές με τα γραφικά υπολογιστών και ήχου. Οι  βιβλιοθήκες, αυτές, έχουν σχεδιαστεί για να μπορούν να χρησιμοποιηθούν με τη γλώσσα προγραμματισμού Python . 

## Ιστορία
Το Pygame δημιουργήθηκε από τον Pete Shinners για να αντικαταστήσει το PySDL .

&#x5B; χρειάζεται ''<span title="The material near this tag failed verification of its source citation(s). (July 2016)">παραπομπή</span>''&#x5D;. Είναι ένα ελεύθερο λογισμικό από το 2004, ή το 200
&#x5B;*<span title="The material near this tag possibly uses too vague attribution or weasel words. (July 2016)">;</span>*&#x5D; και ανοιχτού κώδικα ελεύθερο λογισμικό GNU Lesser General Public License.

## Αναφορές

Κατηγορία:Ελεύθερο λογισμικό προγραμματισμένο σε Python
3η Στρατιά (Τουρκία)

Η **3η Στρατιά** (τουρκικά: *3. Ordu*) είναι μία από τις τέσσερις στρατιές του τουρκικού στρατού. Η έδρα της διοίκησης της 3ης Στρατιάς (3′üncü Ordu Komutanlığı) βρίσκεται στο Ερζίντζαν. Περιφρουρεί την βορειοανατολική Τουρκία.

Η Επιθεώρηση Στρατευμάτων Ένατης Στρατιάς, η οποία δημιουργήθηκε έπειτα από τη Συνθήκη του Μούδρου, μετασχηματίστηκε σε Επιθεώρηση Στρατευμάτων Τρίτης Στρατιάς στις 15 Ιουνίου του 1919. Η 3η Στρατιά συγκροτήθηκε το 1923.

## Ιστορία
Επί των ημερών της Σοβιετικής Ένωσης, η 3η Στρατιά στάθμευε στα σύνορα του Καυκάσου για να αντιμετωπίσει οποιαδήποτε σοβιετική επίθεση από την Υπερκαυκασία Στρατιωτική Περιοχή. Το 1973 ο στρατός, με έδρα στο Ερζίντζαν, διέθετε το 8ο Σώμα Στρατού στο Έλαζιγ (συμπεριλαμβανομένης της 12ης Μεραρχίας Πεζικού, μετέπειτα 12ης Μηχανοκίνητης Ταξιαρχίας Πεζικού στο Άγρι), το 9ο Σώμα Στρατού στο Ερζερούμ (συμπεριλαμβανομένης της 9ης Μεραρχίας Πεζικούς στο Σαρίκαμις), και το 11ο Σώμα Στρατού στην Τραπεζούντα. Έπειτα από την τουρκική εισβολή στην Κύπρο, το 11ο Σώμα Στρατού μεταφέρθηκε στη βόρεια Κύπρο.

Όταν το Σύμφωνο της Βαρσοβίας και η Σοβιετική Ένωση έπαυσαν να υφίστανται, το Γενικό Επιτελείο αποφάσισε να στείλει 120.000 άνδρες της 3ης Στρατιάς στα σύνορα με το Ιράκ. Αυτό έγινε προκειμένου να αυξηθεί η ετοιμότητα ενάντια σε κάθε πιθανή κρίση στην περιοχή (όπως κατά τη διάρκεια του πολέμου του Περσικού Κόλπου και του πολέμου του Ιράκ). Οι περισσότερες από τις ταξιαρχίες τεθωρακισμένων, μηχανοποιημένου πεζικού και ειδικών δυνάμεων βρίσκονταν στην κεντρική περιοχή προκειμένου να δράσουν γρήγορα σε οποιοδήποτε σενάριο γύρω από τα σύνορα της Τουρκίας.

## Διάρθρωση
Η επιχειρησιακή διάρθρωση της 3ης Στρατιάς είναι η εξής:

* 3η Στρατιά, με έδρα το Ερζίντζαν
** 8ο Σώμα Στρατού, με έδρα το Έλαζιγ
** 9ο Σώμα Στρατού, με έδρα το Ερζερούμ

## Παραπομπές


## Εξωτερικοί σύνδεσμοι
* Είσοδος Αρχηγείου 3ης Στρατιάς, Anadolu Ajansı

Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Ανδρονίκη Θεοτοκάτου

Η **Ανδρονίκη Θεοτοκάτου** γεννήθηκε το 1957 στη Κεφαλλονιά και σπούδασε στη Νομική Σχολή Αθηνών και στο εξωτερικό μεταπτυχιακά και διδακτορικά. Έχει επίσης παρακολουθήσει σε επιστημονικά σεμινάρια Εγκληματολογίας και Ποινικής Μεταχείρισης εξαρτημένων ατόμων από ναρκωτικές ουσίες. Διετέλεσε Πρόεδρος ενός εκ των τριών Ανωτάτων Δικαστηρίων, του Ελεγκτικού Συνεδρίου από το 2016 έως το 2019. Από τον Σεπτέμβριο του 2022 είναι πρόεδρος της Ενιαίας Αρχής Δημοσίων Συμβάσεων (ΕΑΔΗΣΥ)

## Δικαστής
Δίδαξε στην Εθνική Σχολή Δικαστών Συνταξιοδοτικό Δίκαιο για 10 έτη. Εισήλθε στο Δικαστικό Σώμα το 1983 με κατεύθυνση την Πολιτική Δικαιοσύνη και μετέπειτα την Ποινική Δικαιοσύνη. Υπηρέτησε ως Πρόεδρος Πρωτοδικών Αθηνών και ως Πρόεδρος της συγγραφικής ομάδας στην Νομολογία του Αρείου Πάγου επί των Αστικών-Εμπορικών Σχέσεων. Εισήλθε στο Ελεγκτικό Συνέδριο το 1995 στο βαθμό του Πάρεδρου. Το 2002 αναβαθμίστηκε στη θέση του Συμβούλου Ελεγκτικού Συνεδρίου. Το 2010 προήχθη σε Αντιπρόεδρο του Ελεγκτικού Συνεδρίου. Επίσης την περίοδο 2007-2012 ανέλαβε την Προεδρεία της Ένωσης Δικαστών και Εισαγγελέων.  

Στις 28 Οκτωβρίου 2015 μετά την απόφαση του Υπουργικού Συμβουλίου ανέλαβε την Προεδρία του Ελεγκτικού Συνεδρίου.

Κατηγορία:Έλληνες δικαστικοί
Κατηγορία:Πρόεδροι του Ελεγκτικού Συνεδρίου
Τουρκική Ειρηνευτική Δύναμη Κύπρου

Η **Τουρκική Ειρηνευτική Δύναμη Κύπρου** (τουρκικά: *Kıbrıs Türk Barış Kuvvetleri*, KTBK), αναφερόμενη επίσης και ως *κατοχικός στρατός*, όπως και *κατοχική δύναμη*, παλαιότερα **11ο Σώμα Στρατού**, είναι η τουρκική φρουρά στην Κύπρο. Η Διοίκηση Τουρκικής Ειρηνευτικής Δύναμης Κύπρου (Kıbrıs Türk Barış Kuvvetleri Komutanlığı) εδρεύει στην Κερύνεια.

Το 1974, έπειτα από το πραξικόπημα που οργανώθηκε και υποστηρίχθηκε από την ελληνική κυβέρνηση, η οποία βρισκόταν υπό το καθεστώς στρατιωτικής χούντας που ήθελε να αναγκάσει την ένωση με την Ελλάδα, τουρκικά στρατεύματα εισέβαλαν στην Κύπρο και κατέλαβαν το βόρειο τμήμα της νήσου. Η δύναμη εισβολής, η οποία αποτελούνταν από περίπου 40.000 στρατιώτες και 200 ​​άρματα μάχης, στη συνέχεια μειώθηκε σε φρουρά 17.000 στρατιωτών. Υπάρχει επίσης το αριθμητικά μικρότερο ελληνικό στρατιωτικό άγημα στο νησί, το οποίο συμπληρώνεται από την ελληνοκυπριακή Εθνική Φρουρά με 12.000 ως ενεργό στρατιωτικό δυναμικό και 75.000 ως εφεδρεία.

Η ενίσχυση των τουρκικών στρατευμάτων μπορεί να πραγματοποιηθεί, εφόσον είναι αναγκαίο, μέσα σε λίγες ώρες. Παρ' όλ' αυτά, η ανεπίλυτη διαμάχη στην Κύπρο περιπλέκει τη συμμετοχή της Τουρκίας στο ΝΑΤΟ και εξακολουθεί να αποτελεί εμπόδιο στην αποτελεσματικότητα του ΝΑΤΟ στην περιοχή.

## Δύναμη
Η αρχική δύναμη των 40.000 στρατιωτών μειώθηκε με τις τουρκικές αρχές της Κύπρου να υποστηρίζουν ότι η τουρκική δύναμη είχε μειωθεί σε 17.500 στη δεκαετία του 1990. Ωστόσο, σύμφωνα με το με το Γενικό Γραμματέα του ΟΗΕ «Εκτιμάται ότι τα τελευταία χρόνια έχουν υπάρξει στο βόρειο τμήμα του νησιού, λίγο κάτω από 30.000 ένοπλες δυνάμεις της Δημοκρατίας της Τουρκίας (τουρκικές δυνάμεις), καθιστώντας την μία από τις πιο στρατιωτικοποιημένες περιοχές στον κόσμο όσον αφορά τον αριθμό των στρατευμάτων και τον αριθμό των αμάχων. Επιπλέον, υπήρξαν ενδείξεις πρόσφατα ότι ο συνολικός αριθμός των τουρκικών δυνάμεων στο νησί μπορεί να έχει αυξηθεί.

Οι τουρκικές δυνάμεις στην Κύπρο αποτελούν μέρος της τουρκικής Στρατιάς Αιγαίου που εδρεύει στη Σμύρνη της Τουρκίας. Ωστόσο, ο διοικητής των τουρκικών στρατευμάτων δίνει αναφορά στο Γενικό Επιτελείο της τουρκικής πρωτεύουσας, της Άγκυρας. Η δύναμη είναι υπεύθυνη για όλα την ασφάλεια και δεν συμμετέχει σε πολιτικά θέματα της ΤΔΒΚ.

Από τις 16 Αυγούστου του 1974, ο τουρκικός στρατός διατηρεί τον έλεγχο του 37% της νήσου, στο βόρειο τμήμα.

## Διάρθρωση
Η επιχειρησιακή διάρθρωση της Τουρκικής Ειρηνευτικής Δύναμης Κύπρου είναι η εξής:

* Τουρκική Ειρηνευτική Δύναμη Κύπρου, με έδρα την Κερύνεια
** 28η Μηχανοκίνητη Μεραρχία Πεζικού, με έδρα το Πασάκιοϊ, Κερύνεια
** 39η Μηχανοκίνητη Μεραρχία Πεζικού, με έδρα το Τσαμλιμπέλ, Μόρφου
** 14η Τεθωρακισμένη Ταξιαρχία, με έδρα το Ντεγίρμενλικ, Λευκωσία
** 41ο Σύνταγμα Καταδρομών
** 109ο Σύνταγμα Πυροβολικού

## Δείτε επίσης
* Δύναμη Ασφαλείας (ΤΔΒΚ)

## Παραπομπές


## Εξωτερικοί σύνδεσμοι
* 2007 letter from Cypriot Government to UN, giving details of Turkish forces in Cyprus

Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Κατηγορία:Τουρκική Δημοκρατία της Βόρειας Κύπρου
Τεχνικός Ασφαλείας

Ως **Τεχνικός Ασφάλειας** στο Ελληνικό Δίκαιο χαρακτηρίζεται ο υπάλληλος ή ο εξωτερικός συνεργάτης ο οποίος συμβουλεύει και υποδεικνύει στον εργοδότη ότι αφορά στην υγιεινή και ασφάλεια στο χώρο εργασίας. Ο ρόλος του Τεχνικού Ασφάλειας είναι καθαρά συμβουλευτικός και την υποχρέωση για τη σωστή τήρηση των κείμενων διατάξεων έχει αποκλειστικά ο εργοδότης.

## Γενικά
Κάθε επιχείρηση εφόσον απασχολεί *έναν τουλάχιστον* εργαζόμενο πρέπει να απασχολεί και Τεχνικό Ασφάλειας. Τα στοιχεία του πρέπει να καταχωρηθούν από την επιχείρηση στο ΠΣ ΕΡΓΑΝΗ.

Η τρέχουσα νομοθεσία χωρίζει τις επιχειρήσεις σε τρεις κατηγορίες ως προς την επικινδυνότητα. Η κατηγορία στην οποία ανήκει μια επιχείρηση εξαρτάται από τον κλάδο οικονομικής δραστηριότητας (ΚΑΔ) ο οποίος έχει δηλωθεί στην εφορία. Οι κωδικοί έχουν δημοσιευτεί στο Α΄ φύλλο, τεύχος 84, 2 Ιουνίου του 2010 στο ΦΕΚ.

Σε ορισμένες περιπτώσεις τη θέση του Τεχνικού Ασφάλειας μπορεί να έχει ο ίδιος ο εργοδότης ή κάποιος υπάλληλος ο οποίος εργάζεται με πλήρες ωράριο κάτω από συγκεκριμένες προϋποθέσεις. Υπεύθυνος για τη σωστή τήρηση των κανόνων υγιεινής και ασφάλειας στις εταιρείες είναι ο διαχειριστής (ή οι διαχειριστές) που ορίζει το καταστατικό και μόνον αυτός μπορεί (πάντα σύμφωνα με κάποιες προϋποθέσεις) να χρησιμοποιηθεί ως Τεχνικός Ασφάλειας ή να μεταβιβάσει αυτήν την αρμοδιότητά του σε άλλον.

## Παραπομπές


Κατηγορία:Επαγγέλματα
Υπουργείο Οικονομίας και Ανάπτυξης

Το **Υπουργείο Οικονομίας και Ανάπτυξης (**συντομογραφία: **ΥΠΟΙΑΝ)** δημιουργήθηκε στις 4 Νοεμβρίου 2016 , μετά από μετονομασία του προηγούμενου Υπουργείου Οικονομίας, Ανάπτυξης και Τουρισμού (που είχε συσταθεί στις 23 Σεπτεμβρίου 2015 από την κυβέρνηση Αλέξη Τσίπρα Σεπτεμβρίου 2015) με την αφαίρεση του επανασυσταμένου Υπουργείου Τουρισμού. Καταργήθηκε στις 8 Ιουλίου 2019 και αντικαταστάθηκε από το Υπουργείο Ανάπτυξης και Επενδύσεων.

## Ηγεσία Υπουργείου
* Υπουργός: Γιάννης Δραγασάκης
* Αναπληρωτής Υπουργός Οικονομίας και Ανάπτυξης: Αλέξης Χαρίτσης
* Υφυπουργός Οικονομίας και Ανάπτυξης: Στέργιος Πιτσιόρλας

## Γενικές & ειδικές γραμματείες Υπουργείου
* Γενική Γραμματεία Δημοσίων Επενδύσεων & ΕΣΠΑ
* Γενική Γραμματεία Εμπορίου & Προστασίας Καταναλωτή
*Γενική Γραμματεία Βιομηχανίας
* Γενική Γραμματεία Στρατηγικών & Ιδιωτικών Επενδύσεων
* Ειδική Γραμματεία Συμπράξεων Δημοσίου και Ιδιωτικού Τομέα (ΕΓΣΔΙΤ)
*Ειδική Γραμματεία Διαχείρισης Τομεακών Επιχειρησιακών Προγραμμάτων του ΕΤΠΑ και του Ταμείου Συνοχής
*Ειδική Γραμματεία Διαχείρισης Τομεακών Επιχειρησιακών Προγραμμάτων του Ευρωπαϊκού Κοινωνικού Ταμείου (ΕΚΤ)
*Ειδική Γραμματεία Συντονισμού και Διαχείρισης Προγραμμάτων Ταμείου Ασύλου, Μετανάστευσης και Ένταξης και Ταμείου Εσωτερικής Ασφάλειας και άλλων πόρων

## Διατελέσαντες υπουργοί

## Παραπομπές
Π.Δ:123/2016


Κατηγορία:Πρώην υπουργεία της Ελλάδας
Νανίνγκ

Η **Ναννίνγκ** (κινεζικά:  南宁, πινγίν: *Nánníng*) είναι πρωτεύουσα της Αυτόνομης Περιφέρειας Κουανγκσί Τσουάνγκ, στη νότια Κίνα. Σύμφωνα με την απογραφή του 2010, εντός των διοικητικών ορίων της πόλης κατοικούν 6.611.600 άνθρωποι, ενώ, ο αστικός ιστός της πόλης έχει 2.875.220 κατοίκους. Η πόλη ιδρύθηκε τον 4ο αιώνα και για μεγάλο χρονικό διάστημα παρέμεινε μια ακριτική πόλη, πρωτεύουσα της επαρχίας Τζινσίν. Το 1907, η πόλη ανοίχθηκε στο διεθνές εμπόριο και αναπτύχθηκε γρήγορα. Το 1912 έγινε πρωτεύουσα του Κουανγκσί, αντικαθιστώντας το Γκουιλίν. Σήμερα θεωρείται η πύλη της Κίνας για την νοτιοανατολική Ασία και σημαντικό εμπορικό, διαμετακομιστικό και βιομηχανικό κέντρο. Στη Ναννίνγκ εδρεύουν 8 πανεπιστήμια. Στην πόλη λειτουργεί μετρό και διεθνές αεροδρόμιο, ενώ αποτελεί κόμβο τεσσάρων σημαντικών σιδηροδρομικών γραμμών. Τη πόλη διασχίζει ο ποταμός Σι, παραπόταμος του Περλ. Το κλίμα της είναι υποτροπικό με μουσώνες.

## Παραπομπές


## Εξωτερικοί σύνδεσμοι
* 

κατηγορία:Πόλεις της Κίνας
Inferno (μυθιστόρημα)

Το **Inferno** είναι μυθιστόρημα του Νταν Μπράουν. Το βιβλίο έχει μεταφραστεί σε 46 γλώσσες. Στην Ελλάδα κυκλοφόρησε τον Ιούλιο του 2013 από τις εκδόσεις Ψυχογιός σε μετάφραση Χρήστου Καψάλη. Το 2016 έγινε η μεταφορά του στην μεγάλη οθόνη. 

## Πλοκή

Ο καθηγητής Ρόμπερτ Λάνγκτον ξυπνά στο νοσοκομείο της Φλωρεντίας έχοντας χάσει τη μνήμη του. Μαζί με την γιατρό Σιένα Μπρουκς επιδίδονται σε ένα ανθρωποκυνηγητό, ύστερα από μια επίθεση στο πρόσωπο του Λάνγκτον. Καθώς προσπαθούν να ξεφύγουν από αυτούς που τους κυνηγούν, το έργο του Δάντη 'Θεία Κωμωδία', τους καθοδηγεί να αναζητήσουν τα κρυμμένα μηνύματα στα έργα τέχνης της πόλης. Μαζί θα φτάσουν ως την Κωνσταντινούπολη, όπου θα βρεθούν αντιμέτωποι με έναν κίνδυνο που απειλεί την ανθρωπότητα.

## Χαρακτήρες
* Ρόμπερτ Λάνγκτον: Καθηγητής Σημειολογίας στο Πανεπιστήμιο του Χάρβαντ.
* Σιένα Μπρουκς:Γιατρός η οποία καταδιώκεται μαζί με τον Λάνγκτον.
* Ελίζαμπεθ Σίνσκευ:Επικεφαλής του Παγκόσμιου Οργανισμού Υγείας.
* Μπέρτραντ Ζόμπριστ:Επιστήμονας και υποστηρικτής του κινήματος του μετανθρωπισμού.

* Κοσμήτορας:Επικεφαλής του Ομίλου.
* Βαγιένθα: Πράκτορας του Ομίλου.

## Ταινία
Το μπεστ σέλερ του Νταν Μπράουν έγινε ταινία με πρωταγωνιστές τους Τομ Χανκς και Φελίσιτι Τζόουνς σε σκηνοθεσία Ρον Χάουαρντ . Προβλήθηκε στην μεγάλη οθόνη τον Οκτώβριο του 2016.

## Κριτική
Το μυθιστόρημα του Νταν Μπράουν, γεμάτο με σκηνές καταδίωξης και διάχυτο από συμβολισμούς στα έργα τέχνης, με στοιχεία από την ιστορία και τον πολιτισμό, έχει χαρακτηριστεί ως βιβλίο καλοκαιρινών αποδράσεων.

## Παραπομπές





## Εξωτερικοί σύνδεσμοι
*Ιστοσελίδα του βιβλίου στο goodreads
*Επίσημη ιστοσελίδα του βιβλίου

Κατηγορία:Μυθιστορήματα του Νταν Μπράουν
Κατηγορία:Μυθιστορήματα που έγιναν ταινίες
Κατηγορία:Μυθιστορήματα του 2013
Παναγιώτης Σγουρίδης

Ο **Παναγιώτης Σγουρίδης** (γεν. Ξάνθη, 9 Νοεμβρίου 1950) είναι Έλληνας πολιτικός. Διετέλεσε βουλευτής του ΠΑ.ΣΟ.Κ. και αντιπρόεδρος της Βουλής των Ελλήνων καθώς επίσης και δύο φορές υφυπουργός στις κυβερνήσεις του Αλέξη Τσίπρα. 

Σήμερα είναι Αντιπρόεδρος των Ανεξαρτήτων Ελλήνων.

## Βιογραφικά στοιχεία
### Προσωπική ζωή και σπουδές
Ο Παναγιώτης Σγουρίδης γεννήθηκε στις 9 Νοεμβρίου 1950 στην Ξάνθη με καταγωγή από την Κωνσταντινούπολη. Σπούδασε στο Αριστοτέλειο Πανεπιστήμιο Θεσσαλονίκης με ειδικότητα Αγρονόμου Τοπογράφου Μηχανικού. 

### Πολιτική σταδιοδρομία
Ο Παναγιώτης Σγουρίδης όταν τελείωσε το στρατιωτικό του εντάχθηκε στη Νεολαία ΠΑ.ΣΟ.Κ.. Στις δημοτικές εκλογές του 1982 εξελέγη δημοτικός σύμβουλος Δήμου Ξάνθης, θέση στην οποία επανεξελέγη το 1986.

Στις εκλογές του Ιουνίου του 1989 εξελέγη βουλευτής Ξάνθης, θέση στην οποία επανεξελέγη για έξι συνεχόμενες εκλογικές αναμετρήσεις (1990, 1993, 1996, 2000, 2004, 2007). Κατά την κοινοβουλευτική του θητεία υπηρέτησε ως Γ΄ Αντιπρόεδρος της Βουλής των Ελλήνων (1993-1996) και ως Β΄ Αντιπρόεδρος (1996-2004).

Το 2014 εντάχθηκε στους Ανεξάρτητους Έλληνες και συμμετείχε στο ευρωψηφοδέλτιο του κόμματος για τις ευρωεκλογές του 2014. Συμμετείχε επίσης στις εκλογές του Ιανουαρίου και του Σεπτεμβρίου του 2015 με τους Ανεξάρτητους Έλληνες αλλά δεν κατάφερε να εκλεγεί βουλευτής.

Τον Ιανουάριο του 2015, στην κυβέρνηση που σχηματίστηκε μεταξύ ΣΥ.ΡΙΖ.Α. και ΑΝ.ΕΛ. διορίσθηκε Υφυπουργός Αγροτικής Ανάπτυξης, θέση στην οποία παρέμεινε μέχρι την παραίτηση της κυβέρνησης τον Αύγουστο του 2015. Το Σεπτέμβριο του ίδιου έτους τοποθετήθηκε Υφυπουργός Υποδομών, Μεταφορών και Δικτύων στην δεύτερη κυβέρνηση Τσίπρα, μετά την παραίτηση του Δημήτρη Καμμένου. Στις 24 Φεβρουαρίου 2016 λόγω διαφωνίας του με τον Πρωθυπουργό υπέβαλλε την παραίτησή του και τον αντικατέστησε η Μαρίνα Χρυσοβελώνη.

Στις 11 Νοεμβρίου, ανέλαβε Αντιπρόεδρος των Ανεξαρτήτων Ελλήνων, ύστερα από πρόταση του Πάνου Καμμένου κατά το 3ο Συνέδριο του κόμματος.

### Άλλες δραστηριότητες
Ο Παναγιώτης Σγουρίδης έχει διατελέσει πρόεδρος του Τμήματος Ανατολικής Μακεδονίας-Θράκης στο Τεχνικό Επιμελητήριο Ελλάδος για 5 χρόνια. Επίσης, διετέλεσε πρόεδρος του συλλόγου "Ασπίδα" Ξάνθης. Το 1985-1988 τοποθετήθηκε πρόεδρος του Γενικού Νοσοκομείου Ξάνθης.

Αρθρογραφεί σε διάφορες εφημερίδες τοπικές και αθηναϊκές και ασχολείται με την φροντίδα των αμπελιών του και την παραγωγή και διάθεση του τοπικού οίνου Αβδήρων του κτήματος Σγουρίδη.

## Συγγραφικό έργο
**Θράκης Προβληματισμοί στο κατώφλι του 21ου αιώνα*, (Εκδόσεις Καστανιώτη, 2002)
**Πολιτικό Δεκάπρακτο, ιστορίες από την καθημερινή ζωή*, (Εκδόσεις Καστανιώτη, 2007)

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ξάνθης
Κατηγορία:Έλληνες υφυπουργοί Παραγωγικής Ανασυγκρότησης, Περιβάλλοντος και Ενέργειας
Κατηγορία:Έλληνες υφυπουργοί Υποδομών, Μεταφορών και Δικτύων
Κατηγορία:Αντιπρόεδροι της Βουλής των Ελλήνων
Έλλη Ζαλοκώστα

Η **Έλλη Ρετσίνα Ζαλοκώστα**, ήταν Ελληνίδα αθλήτρια της αντισφαίρισης με αξιοσημείωτη δράση κατά τη διάρκεια της κατοχής.

Ήταν κόρη του Γεωργίου Ρετσίνα από το Άργος και αδελφή του πολιτικού Θεόδωρου Ρετσίνα και του Αλέξανδρου Ρετσίνα. Ήταν παντρεμένη με τον Χρήστο Ζαλοκώστα. Ήταν μέλος του Ομίλου αντισφαίρισης Αθηνών και συμμετείχε στα Πανελλήνια πρωταθλήματα. Ήταν δεύτερη στο διπλό μεικτό με συμπαίκτη τον Α. Ζερλέντη το 1929.

Στον Β΄παγκόσμιο πόλεμο κατατάχθηκε εθελόντρια νοσοκόμα στον Ερυθρό Σταυρό και διατηρούσε συσσίτιο για παιδιά στη Βούλα κατά τη διάρκεια της κατοχής. Πρόσφερε υπηρεσίες σε μυστικές αποστολές και διαφυγή πολιτών στη Μέση Ανατολή.

## Παραπομπές


## Πηγές
* *Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1*

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Αστυνομία της ΤΔΒΚ

Η **Αστυνομία της ΤΔΒΚ** (τουρκικά: *KKTC Polis Örgütü*) είναι οργανισμός αστυνόμευσης με χώρο ευθύνης την επικράτεια των κατεχομένων εδαφών της Κύπρου, που ελέγχεται από την αυτοαποκαλούμενη Τουρκική Δημοκρατία της Βόρειας Κύπρου. Η Γενική Διεύθυνση Αστυνομίας (Polis Genel Müdürlüğü, PGM) εδρεύει στη Βόρεια Λευκωσία.

Στα καθήκοντα του οργανισμού περιλαμβάνονται η εξασφάλιση της εσωτερικής ασφάλειας της χώρας και της δημόσιας τάξης και η επίγεια και εναέρια παρακολούθηση. Τον οργανισμό αποτελεί η Γενική Διεύθυνση Αστυνομίας, η οποία υπάγεται στη Διοίκηση Δυνάμεων Ασφαλείας.

## Ιστορία
Το 1964, αποφασίστηκε η σύσταση οργανισμού αστυνόμευσης για την επιβολή του νόμου στους τότε τουρκοκυπριακούς θύλακες.

## Παραπομπές


## Εξωτερικοί σύνδεσμοι
* 

Κατηγορία:Σώματα ασφαλείας
Κατηγορία:Τουρκική Δημοκρατία της Βόρειας Κύπρου
Δημήτριος Κανελλόπουλος

Ο **Δημήτριος Κανελλόπουλος** ήταν Έλληνας, πρώην πρωταθλητής της αντισφαίρισης κι έπειτα προπονητής. Ήταν ο πατέρας της πρωταθλήτριας της αντισφαίρισης Αγγελικής Κανελλοπούλου και παππούς της Μαρίας Σάκκαρη

Ήταν μέλος του Ομίλου αντισφαίρισης Αθηνών και συμμετείχε στα Πανελλήνια πρωταθλήματα. Ήταν πρώτος στο διπλό αντρών το 1961 και δεύτερος 1957, 1960, 1963 και 1964, πρώτος στο διπλό μεικτό το 1966 και δεύτερος το 1964 και 1965.

Είχε συμμετάσχει σε πολλά εγχώρια και ξένα τουρνουά, ενώ είχε συμμετάσχει με την Εθνική ομάδα στο κύπελλο Ντέιβις του 1964.

Πέθανε το 2022.

## Παραπομπές


## Πηγές
* *Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1*

Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Έλληνες προπονητές αντισφαίρισης
Δύναμη Ασφαλείας (ΤΔΒΚ)

Η **Δύναμη Ασφαλείας** της Τουρκικής Δημοκρατίας της Βόρειας Κύπρου, παλαιότερα γνωστή ως **ΤΟΥΡΔΥΚ**, αποτελεί την ένοπλη δύναμη ασφαλείας της συγκεκριμένης επικράτειας. Η Διοίκηση Δυνάμεων Ασφαλείας (τουρκικά: Güvenlik Kuvvetleri Komutanlığı, GKK) εδρεύει στην Κερύνεια.

Ο χώρος ευθύνης της Διοίκησης Δυνάμεων Ασφάλειας είναι η επικράτεια της Τουρκικής Δημοκρατίας της Βόρειας Κύπρου, η ανεξαρτησία της οποίας αναγνωρίζεται μόνο από την Τουρκία και την οποία ο Οργανισμός Ηνωμένων Εθνών θεωρεί κατεχόμενα από την Τουρκία εδάφη. Αριθμεί περί τους 9.000 στρατιώτες, μία ισχυρή δύναμη που κατά κύριο λόγο αποτελείται από κληρωτούς τουρκοκύπριους άνδρες μεταξύ των ηλικιών 18 και 40. Πρόκειται για μια συνδυασμένη δύναμη ξηράς, αέρος και θάλασσας.

Η δύναμη αυτή συμπληρώνεται από το 17.500 με 30.000 ισχυρές τουρκικές στρατιωτικές δυνάμεις οι οποίες σταθμεύουν στο νησί.

## Δείτε επίσης
* Τουρκική Ειρηνευτική Δύναμη Κύπρου
* Αστυνομία της ΤΔΒΚ

## Παραπομπές


## Εξωτερικοί σύνδεσμοι
* 

Κατηγορία:Τουρκική Δημοκρατία της Βόρειας Κύπρου
Σταύρος Παναγόπουλος

Ο **Σταύρος Παναγόπουλος** (Λάλας, 1933 - Αθήνα, 15 Ιουνίου 2023) ήταν Έλληνας πρωταθλητής της επιτραπέζιας αντισφαίρισης και της αντισφαίρισης και (από το 2016) προπονητής και ιδιοκτήτης του *Μάραθον τέννις Κλαμπ*. Είναι ο πατέρας της πρωταθλήτριας αντισφαίρισης Διονυσίας «Ντενίζ» Παναγοπούλου.

Ήταν μέλος και αθλητής του Ομίλου αντισφαίρισης Αθηνών και ήταν γνωστός με το παρατσούκλι «σοφός». Ήταν πρώτος στο πανελλήνιο πρωτάθλημα στο διπλό αντρών το 1956, 1957 και δεύτερος το 1958. Είχε συμμετάσχει με την Εθνική Ελλάδος στο βαλκανικό κύπελλο του 1954 και σε συναντήσεις μεταξύ κρατών,ήταν πρώτος στο *Ball boys* το 1952. Σε ατομικό επίπεδο έχει συμμετάσχει σε πολλά εγχώρια και ξένα τουρνουά. Στο Εαρινό πρωτάθλημα ήταν πρώτος στο διπλό το 1953, 1954, 1956, 1957, και στο διπλό μεικτό το 1956. Στο Φθινοπωρινό πρωτάθλημα ήταν πρώτος στο διπλό το 1956, στους Δωδεκανησιακούς αγώνες ήταν πρώτος το 1953 στο διπλό. Ήταν πρώτος στο «*πρωτάθλημα του ομίλου Κηφισιάς*» στο απλό το 1954 και στο διπλό το 1954 και 1955, πρώτος επίσης το 1954 στο «*κύπελλο Λένας Ζαρίφη*». 

Στην επιτραπέζια αντισφαίριση ήταν τρίτος στο εαρινό πρωτάθλημα του 1953.

Έφυγε από την ζωή στις 15 Ιουνίου 2023 σε ηλικία 90 ετών.

## Παραπομπές


## Πηγές
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Έλληνες αθλητές της επιτραπέζιας αντισφαίρισης
Κατηγορία:Έλληνες προπονητές αντισφαίρισης
Παχύφυτα

[μικρογραφία|400x400εσ|Παχύφυτα, όπως αυτή ''η [Αλόη *αποθηκεύουν νερό σε σαρκώδη φύλλα]]
Στην [[βοτανική]], τα *'παχύφυτα ή χυμώδη φυτά''' είναι φυτά που έχουν κάποια μέρη που είναι περισσότερο από ό, τι συνήθως παχιά και σαρκώδη, συνήθως για να συγκρατούν το νερό σε ξηρές κλιματολογικές ή εδαφολογικές συνθήκες. Τα παχύφυτα μπορούν να αποθηκεύουν νερό σε διάφορες δομές, όπως τα φύλλα και οι βλαστοί. Μερικοί ορισμοί περιλαμβάνουν επίσης τις ρίζες, έτσι ώστε τα γεώφυτα που επιβιώνουν κατά τις δυσμενείς περιόδους με μετασχηματισμό τους σε υπόγεια αποθηκευτικά όργανα, μπορεί να θεωρηθούν ως παχύφυτα. Στις κηπευτικές εφαρμογές, ο όρος "χυμώδεις" χρησιμοποιείται συχνά κατά τρόπο που να αποκλείει τα φυτά που βοτανολόγοι θεωρούν παχύφυτα, όπως οι κάκτοι. Τα παχύφυτα συχνά καλλιεργούνται ως καλλωπιστικά φυτά, λόγω της εντυπωσιακής και ασυνήθιστης εμφάνισής τους.

Περιέχει 60 οικογένειες φυτών  όπως Κακτοειδή (Cactaceae),  Αγαυοειδή (Agavoideae), Aizoaceae και Κρασσουλοειδή (Crassulaceae). Τα ενδιαιτήματα αυτών των φυτών που εξοικονομούν νερό είναι συχνά περιοχές με υψηλές θερμοκρασίες και χαμηλές βροχοπτώσεις. Τα παχύφυτα έχουν τη δυνατότητα να ευδοκιμήσουν με περιορισμένες πηγές νερού, όπως η ομίχλη και η πάχνη. 

## Παραπομπές


## Εξωτερικοί σύνδεσμοι
* 


Κατηγορία:Μορφολογία φυτών
Γενικό Επιτελείο Τουρκικών Ενόπλων Δυνάμεων

Το **Γενικό Επιτελείο Τουρκικών Ενόπλων Δυνάμεων** (τουρκικά: *Türk Silahlı Kuvvetleri Genelkurmay Başkanlığı*) προΐσταται των Ενόπλων Δυνάμεων της Δημοκρατίας της Τουρκίας, η οποία περιλαμβάνει το Στρατό Ξηράς, το Πολεμικό Ναυτικό, την Πολεμική Αεροπορία και τις Ειδικές Δυνάμεις. Οι Γενικές Διοικήσεις της Χωροφυλακής και της Ακτοφυλακής, που λειτουργούν ως τμήματα των εσωτερικών δυνάμεων ασφαλείας σε καιρό ειρήνης, υπάγονται στις Διοικήσεις του Στρατού Ξηράς και του Πολεμικού Ναυτικού, αντίστοιχα, σε καιρό πολέμου, ενώ και οι δύο διεξάγουν επιχειρήσεις επιβολής του νόμου και στρατιωτικές λειτουργίες.

Η διοίκηση των Ενόπλων Δυνάμεων, ο καθορισμός των πολιτικών και των προγραμμάτων που σχετίζονται με την προετοιμασία του προσωπικού για τη μάχη, οι πληροφορίες, η λειτουργία, η οργάνωση, η κατάρτιση και η παροχή υπηρεσιών εφοδιασμού είναι οι αρμοδιότητες του Γενικού Επιτελείου. Επίσης, το Γενικό Επιτελείο συντονίζει τις στρατιωτικές σχέσεις των Τουρκικών Ενόπλων Δυνάμεων με τους ομολόγους των κρατών-μελών του ΝΑΤΟ και άλλων φίλιων δυνάμεων.

Ο Αρχηγός του Γενικού Επιτελείου είναι ο διοικητής των Ενόπλων Δυνάμεων. Σύμφωνα με το Σύνταγμα της Τουρκίας, ο Αρχηγός του Γενικού Επιτελείου δίνει αναφορά στον Πρωθυπουργό εν καιρώ ειρήνης και υπηρετεί ως Διοικητής των Τουρκικών Ενόπλων Δυνάμεων. Σε περιόδους πολέμου, ο Αρχηγός του Γενικού Επιτελείου αναλαμβάνει την Αρχιστρατηγία για λογαριασμό της Μεγάλης Εθνοσυνέλευσης, η οποία εκπροσωπείται από τον Πρόεδρο.

## Παραπομπές


## Εξωτερικοί σύνδεσμοι
* 

Κατηγορία:Τουρκικές Ένοπλες Δυνάμεις
Παρασκευάς Φουντάς

Ο **Παρασκευάς Φουντάς** του Νικολάου (1939 − 6 Νοεμβρίου 2014) ήταν Έλληνας γιατρός και πολιτικός.

## Βιογραφικά στοιχεία
### Σπουδές
Γεννήθηκε στη Σπάρτη και σπούδασε ιατρική. Εργάστηκε ως γιατρός.

### Πολιτική σταδιοδρομία
Ήταν ιδρυτικό στέλεχος του ΠΑΣΟΚ το 1974, γραμματέας της Νομαρχιακής Επιτροπής του κινήματος (1977-81) και εξελέγη δύο φορές κοσμήτορας του ελληνικού Κοινοβουλίου, το 1993 και το 1995.
Εξελέγη βουλευτής στην εκλογική περιφέρεια Λακωνίας  για πρώτη φορά στις εκλογές του 1981 με το ΠΑΣΟΚ, επανεξελέγη το 1985, στις δύο εκλογικές αναμετρήσεις του Ιουνίου και του Νοεμβρίου του 1989 (αντικαθιστώντας στις 10 Μαρτίου 1990 τον Κωνσταντίνο Ντέρο), του 1990, του 1993 και τέλος στις εκλογές του 1996. 
Στην κυβέρνηση Σημίτη υπηρέτησε ως υφυπουργός Γεωργίας από το 1998 ως το 2000.

### Προσωπική Ζωή - Θάνατος
Σύζυγός του υπήρξε η Ντίνα Καραντζά Φουντά.

Πέθανε το 2014 και κηδεύτηκε στη Σπάρτη.

## Παραπομπές


Κατηγορία:Βουλευτές Λακωνίας
Κατηγορία:Έλληνες υφυπουργοί Γεωργίας
Κατηγορία:Βουλευτές εκλεγμένοι με το ΠΑΣΟΚ
Συμβούλιο Εθνικής Ασφαλείας (Τουρκία)

Το **Συμβούλιο Εθνικής Ασφαλείας** (τουρκικά: *Milli Güvenlik Kurulu*, MGK) περιλαμβάνει τον Αρχηγό του Γενικού Επιτελείου, επιλεγμένα μέλη του Υπουργικού Συμβουλίου και τον Πρόεδρο της Δημοκρατίας (ο οποίος είναι επίσης ο Ανώτατος Στρατιωτικός Διοικητής). Όπως και τα εθνικά συμβούλια ασφάλειας των άλλων χωρών, το MGK αναπτύσσει την πολιτική εθνικής ασφάλειας.

Η πολιτική αυτή εκφράζεται στο Εθνικό Έγγραφο Πολιτικής Ασφάλειας (Milli Güvenlik Siyaseti Belgesi), κοινώς γνωστό ως «Κόκκινο Βιβλίο». Το Κόκκινο Βιβλίο ορισμένες φορές αναφέρεται ως το «πλέον απόρρητο» έγγραφο στην Τουρκία. Ενημερώνεται μία ή δύο φορές ανά δεκαετία.

## Παραπομπές


## Εξωτερικοί σύνδεσμοι
* 

Κατηγορία:Πολιτική της Τουρκίας
Κατηγορία:Διεθνείς σχέσεις της Τουρκίας‎
Κατηγορία:Τουρκικές Ένοπλες Δυνάμεις
Ο αγνοούμενος

***Ο αγνοούμενος*** (Πρωτότυπος τίτλος: *Missing*) είναι Αμερικανική δραματική ταινία του 1982 σε σκηνοθεσία του Κώστα Γαβρά και σενάριο του σκηνοθέτη και του Ντόναλντ Στιούαρτ. Βασίζεται στο ομώνυμο βιβλίο του Τόμας Χάουζερ, που αναφέρεται στην πραγματική ιστορία του Αμερικανού δημοσιογράφου Τσάρλι Χόρμαν, εξαφανισθέντα στη Χιλή του Αουγούστο Πινοσέτ.

## Πλοκή
Ο Αμερικάνος δημοσιογράφος Τσάρλι Χόρμαν εξαφανίζεται στη Χιλή όταν γίνεται το πραξικόπημα του Πινοσέτ. Στη χώρα καταφτάνει ο πατέρας του, ο Έντμουντ, ο οποίος θεωρεί ότι οι ιδεολογικές απόψεις του γιου του τον οδήγησαν σε αυτό το γεγονός. Επίσης, έχει κακές σχέσεις με τη σύζυγο του γιου του, την Μπεθ, καθώς έχει και εκείνη τις ίδιες απόψεις.

Κατά τη διάρκεια των ερευνών, όμως, ο Έντμουντ ανακαλύπτει ότι η αμερικανική πλευρά καθυστερεί επίτηδες την υπόθεση και πως οι ΗΠΑ συνεργάζονται με το δικτατορικό καθεστώς της Χιλής. Στην πορεία, οι σχέσεις του με την Μπεθ αποκαθίστανται. Στο τέλος, οι αμερικανικές αρχές τον πληροφορούν πως ο γιος του δικαίως είναι νεκρός, καθώς είχε ριζοσπαστικές πολιτικές αντιλήψεις.

## Διανομή
*Τζακ Λέμον ως Έντμουντ Χόρμαν
*Σίσι Σπέισεκ ως Μπεθ Χόρμαν
*Τζον Σέι ως Τσάρλι Χόρμαν

## Βραβεία/Διακρίσεις
Η ταινία κέρδισε τον Χρυσό Φοίνικα στο Φεστιβάλ των Καννών από κοινού με την ταινία *[[Ο Δρόμος]]*. Ο Κώστας Γαβράς και ο Ντόναλντ Στιούαρτ κέρδισαν το βραβείο Όσκαρ Καλύτερου Διασκευασμένου Σεναρίου.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Ισπανόφωνες ταινίες
Κατηγορία:Αμερικανικές ιστορικές ταινίες
Κατηγορία:Αμερικανικές πολιτικές θρίλερ ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες βασισμένες σε βιβλία
Κατηγορία:Ταινίες σχετικά με τη Χιλή του Πινοσέτ
Κατηγορία:Ταινίες σε σκηνοθεσία Κώστα Γαβρά
Κατηγορία:Νικητές Χρυσού Φοίνικα
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου
Κατηγορία:Ταινίες του 1982
Κατηγορία:Ταινίες γυρισμένες στο Μεξικό
Συμβούλιο Αρχηγών Γενικών Επιτελείων

Το **Συμβούλιο Αρχηγών Γενικών Επιτελείων** (Σ.Α.Γ.Ε.) αποτελεί όργανο συμβουλευτικού χαρακτήρα, το οποίο συγκροτείται από τον Αρχηγό του Γενικού Επιτελείου Εθνικής Άμυνας (Α/ΓΕΕΘΑ), τον Αρχηγό του Γενικού Επιτελείου Στρατού (Α/Γ.Ε.Σ.), τον Αρχηγό του Γενικού Επιτελείου Ναυτικού (Α/Γ.Ε.Ν.) και τον Αρχηγό του Γενικού Επιτελείου Αεροπορίας (Α/Γ.Ε.Α.).

Σκοπός του είναι να αποφασίζει και να εισηγείται στον Υπουργό Εθνικής Άμυνας (Υ.ΕΘ.Α.) οτιδήποτε έχει σχέση με την στρατηγική, τον σχηματισμό και γενικότερα τον τρόπο λειτουργίας των Ελληνικών ενόπλων δυνάμεων.

## Δείτε επίσης
* Υπουργείο Εθνικής Άμυνας (Ελλάδα)
* Ελληνικές Ένοπλες Δυνάμεις
* Αρχηγείο Ενόπλων Δυνάμεων

## Παραπομπές
 

Κατηγορία:Ελληνικές Ένοπλες Δυνάμεις
Κατάλογος έργων του Πέτερ Πάουλ Ρούμπενς

Η σελίδα αυτή περιλαμβάνει εικονογραφημένο κατάλογο πινάκων του Πέτερ Πάουλ Ρούμπενς σε χρονολογική σειρά.

 
Κατηγορία:Κατάλογοι έργων τέχνης
Ανώτατο Στρατιωτικό Συμβούλιο (Τουρκία)

Το **Ανώτατο Στρατιωτικό Συμβούλιο** (τουρκικά: *Yüksek Askerî Şûra*, YAŞ) είναι μια επιτροπή στις Τουρκικές Ένοπλες Δυνάμεις. Συνεδριάζει σε ετήσια βάση για τον προσδιορισμό της ημερήσιας διάταξης του στρατού. Διευθύνεται από τον Πρωθυπουργό, ενώ οι αποφάσεις του είναι σε ισχύ μετά την έγκριση από τον Πρόεδρο.

Ο Πρωθυπουργός, ο αναπληρωτής πρωθυπουργός, οι υπουργοί Εθνικής Άμυνας, Εσωτερικών, Εξωτερικών και Δικαιοσύνης, οι διοικητές των στρατευμάτων και άλλοι ναύαρχοι/στρατηγοί είναι μέλη του συμβουλίου. Στην πράξη, οι διοικητές των στρατευμάτων που έχουν ολοκληρώσει υπηρεσία δύο ετών, γίνονται μέλη του συμβουλίου.

Σε γενικές γραμμές, οι συναντήσεις του συμβουλίου πραγματοποιούνται την πρώτη εβδομάδα του Αυγούστου και παρατείνονται έως τρεις ημέρες. Οι διορισμοί πραγματοποιούνται το αργότερο στις 30 Αυγούστου (Ημέρα της Νίκης). Ωστόσο, λόγω του αποτυχημένου πραξικοπήματος στις 15 Ιουλίου, το συμβούλιο πραγματοποιήθηκε στις 28 Ιουλίου του 2016 και ολοκληρώθηκε μέσα σε μια μέρα.

## Παραπομπές


Κατηγορία:Πολιτική της Τουρκίας
Κατηγορία:Διεθνείς σχέσεις της Τουρκίας
Κατηγορία:Τουρκικές Ένοπλες Δυνάμεις
3ο Σώμα Στρατού (Τουρκία)

Το **3ο Σώμα Στρατού** (τουρκικά *3. Kolordu*, αγγλικά *NATO Rapid Deployable Corps-Turkey*) αναφερόμενο επίσης και ως 3'üncü Kolordu (NRDC-T), αποτελεί σχηματισμό του τουρκικού στρατού. Η διοίκηση του 3ου Σώματος Στρατού (3'üncü Kolordu Komutanlığı) εδρεύει στο Αγιάζαγα του Σισλί, στην Κωνσταντινούπολη και υπάγεται στην 1η Στρατιά.

## Ιστορία
Ιδρύθηκε στις Σαράντα Εκκλησιές στις 14 Μαρτίου του 1911 στην Οθωμανική Αυτοκρατορία. Πήρε μέρος στον Α΄ Βαλκανικό Πόλεμο, στο Β΄ Βαλκανικό Πόλεμο, στην εκστρατεία της Καλλίπολης, στις επιχειρήσεις στον Καύκασο 1916–1917 και στις επιχειρήσεις στην Παλαιστίνη το 1918. Στη συνέχεια έλαβε μέρος στις μάχες της Κιουτάχειας και του Σαγγαρίου το 1921, όπως και στη Μεγάλη Επίθεση του 1922. Το 1941, το σώμα, ως μέρος της 1ης Στρατιάς, στην περιοχή Τσατάλτζα με έδρα την Τυρολόη, αποτελούνταν από την 1η Μεραρχία Πεζικού, την 61η Μεραρχία Πεζικού, την 46η Μεραρχία Πεζικού και την 62η Μεραρχία Πεζικού.

Το σώμα έλαβε διαταγή από το Γενικό Επιτελείο το 2001, να μετατραπεί σε Σώμα Δύναμης Ταχείας Αντίδρασης του ΝΑΤΟ, η οποία παοτελεί μία υψηλής ετοιμότητας, κοινή, πολυεθνική δύναμη που είναι τεχνολογικά προηγμένη, ευέλικτη, αναπτυσόμενη, διαλειτουργική και βιώσιμη. Η διαδικασία ολοκληρώθηκε το 2003, οπότε και αποτέλεσε μία από τα επτά ειδικές μονάδες του ΝΑΤΟ. Ονομάστηκε NATO Rapid Deployable Corps-Turkey (NRDC-T). Ως Σώμα Ταχείας Ανάπτυξης του ΝΑΤΟ, δίνει αναφορά στον Ανώτατο Συμμαχικό Διοικητή Ευρώπης (SACEUR).

Ο διοικητής του 3ου Σώματος Στρατού, Αντιστράτηγος Ετέμ Ερνταγί, διορίστηκε ως διοικητής του αρχηγείου της Διεθνούς Δύναμης Αρωγής για Ασφάλεια (ISAF) στο Αφγανιστάν μεταξύ Φεβρουαρίου και Αυγούστου του 2005. Το σώμα ανατέθηκε στην ISAF στο Αφγανιστάν μεταξύ Αυγούστου 2008 και Φεβρουαρίου του 2009.

## Διάρθρωση
Η επιχειρησιακή διάρθρωση του 3ου Σώματος Στρατού είναι η εξής:

* 3ο Σώμα Στρατού, με έδρα το Αγιάζαγα, Σισλί, Κωνσταντινούπολη
** 52η Τεθωρακισμένη Μεραρχία, Χαντίμκιοϊ, Κωνσταντινούπολη
** 23η Μηχανοποιημένη Μεραρχία Πεζικού, Χαζντάλ, Κωνσταντινούπολη

## Παραπομπές


## Εξωτερικοί σύνδεσμοι
* 

Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας
Κατηγορία:ΝΑΤΟ
Κατηγορία:Σώματα στρατού
Δύναμη Ταχείας Αντίδρασης του ΝΑΤΟ

Η **Δύναμη Ταχείας Αντίδρασης του ΝΑΤΟ** (αγγλικά: *NATO Response Force*, **NRF**) είναι μια μεγάλη δύναμη ετοιμότητας που περιλαμβάνει χερσαίες, εναέριες, θάλασσιες και ειδικές μονάδες δυνάμεων που μπορούν να αναπτυχθούν γρήγορα σε επιχειρήσεις όπου χρειάζεται.

## Καθήκοντα
Η NRF είναι πιστοποιημένη από το ΝΑΤΟ για να εκτελεί μεγάλο έυρος καθηκόντων, συμπεριλαμβανομένης της παροχής δυνατότητας άμεσης ανταπόκρισης, για τη διεξαγωγή συλλογικής άμυνας των μελών της Συμμαχίας σε περίπτωση γεγονότος μιας επιχείρησης του Article V.

* επιχειρήσεις διαχείρισης κρίσεων
* εκτέλεση αρχικής ανάπτυξης δύναμης ως προπομπός για την ανάπτυξη μιας πολύ μεγαλύτερης δύναμης
* επιχειρήσεις υποστήριξης της ειρήνης
* ανακούφιση από καταστροφές
* προστασία των ζωτικής σημασίας υποδομών

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:ΝΑΤΟ
Γιώργος Καραπάνος

μικρογραφία|
18/3/2006, 2η θέση στο Βιάνο ντο Καστέλο στην Πορτογαλία, Παγκόσμιο Κύπελλο Νέων
Ο Γιώργος Καραπάνος είναι Έλληνας πρωταθλητής της ξιφασκίας στο ξίφος ασκήσεως.

## Βιογραφικό
Ο Γιώργος Καραπάνος γεννήθηκε στην Αθήνα στις 18 Ιανουαρίου 1986. 

Με τον αθλητισμό ασχολήθηκε την περίοδο 1997-2006 και αποχώρησε από την ενεργό δράση σε ηλικία 20 ετών. 

Αποφοίτησε από τη σχολή Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου. Είναι κάτοχος μεταπτυχιακού ενέργειας, εμπορίου και χρηματοοικονομικών από τη Σχολή CASS του Πανεπιστημίου του Λονδίνου. 

Από το 2010 ζει και εργάζεται στο Λονδίνο.

## Εθνικές διακρίσεις
Υπήρξε πρωταθλητής Ελλάδος 17 φορές, σε όλες τις κατηγορίες - παίδων, εφήβων, νέων, ανδρών - εκ των οποίων, 3 φορές στην κατηγορία Ανδρών στο ατομικό (2004 - 2005 - 2006). Κέρδισε επίσης 19 Τουρνουά Εθνικού Επιπέδου της Ελληνικής Ομοσπονδίας Ξιφασκίας (Ε.Ο.Ξ.) σε όλες τις κατηγορίες. Ήταν πρώτος νικητής του Πρωταθλήματος Ξιφασκίας Ενόπλων Δυνάμεων 2006 στη Φλώρινα στο Ξίφος Μονομαχίας.

## Διεθνείς διακρίσεις
Συμμετείχε σε 7 παγκόσμια πρωταθλήματα της Παγκόσμιας Ομοσπονδίας Ξιφασκίας (F.I.E.), εκ των οποίων 2 ανδρών (Αβάνα 2003 και Λειψία 2005), 5 πανευρωπαϊκά πρωταθλήματα και σε 30 διεθνείς αγώνες Α' Κατηγορίας της F.I.E. σε όλες τις ηλικιακές κατηγορίες.

Κέρδισε το ασημένιο μετάλλιο στο Παγκόσμιο Κύπελλο Νέων στο Βιάνο ντο Καστέλο στην Πορτογαλία το 2006 και υπήρξε ο πρώτος Έλληνας αθλητής που κατέλαβε τη 2η θέση σε Παγκόσμιο Κύπελλο Νέων Ξίφους Ασκήσεων της F.I.E.

Επίσης κέρδισε το χάλκινο μετάλλιο στο Διεθνές Τουρνουά Piaggio της Πίζα στην κατηγορία εφήβων το 2002.

Κέρδισε 10 βαλκανικά μετάλλια σε 6 βαλκανικούς αγώνες: δύο φορές ήταν πρωταθλητής.

Συμμετείχε στο Προολυμπιακό Τουρνουά της Γάνδης το 2004, στην Πανεπιστημιάδα της Σμύρνης το 2005 και ήταν 9ος στους Μεσογειακούς Αγώνες της Αλμερία το 2005.

## Παραπομπές


Κατηγορία:Ξιφασκία στην Ελλάδα
Θείρα

Τα **Θείρα** (τουρκικά: *Tire*) είναι πόλη της Μικράς Ασίας στην κοιλάδα του Καΰστρου ποταμού και αποτελεί μια πυκνοκατοικημένη περιοχή, στην επαρχία της Σμύρνης στη δυτική Τουρκία.

Η φυσική διαμόρφωσή της καθορίζεται από την προσχωσιγενή πεδιάδα του Καΰστρου ποταμού (τουρκ.:Küçük Menderes - Κιουτσούκ Μεντερές) στο βόρειο τμήμα της και στο νότο της από τα βουνά που οριοθετούν την παράλληλη προσχωσιγενή κοιλάδα του ποταμού Μαιάνδρου που ρέει μεταξύ Αϊδινίου και του Αιγαίου Πελάγους.

Χαρακτηριστικά της αποτελούν το γόνιμο έδαφος και κατάλληλο κλίμα που ευνοούν της καλλιέργεια αλλά και τη μεταποίηση γεωργικών προϊόντων, κυρίως σύκα, το βαμβάκι, το καλαμπόκι και άλλα δημητριακά, καλλιέργειες όπως ο καπνός και το σουσάμι, φρούτα όπως καρπούζια, κεράσια, ροδάκινα και ξηρούς καρπούς, όπως καρύδια και κάστανα.

Πριν τη Μικρασιατική Καταστροφή ζούσαν εκεί περίπου 3.500 Έλληνες. Τα Θείρα είναι γνωστά και από τον τίτλο της Μητροπόλεως Ηλιουπόλεως και Θείρων που είχε ιδρύσει το Οικουμενικό Πατριαρχείο. Στα Θείρα γεννήθηκε η Γερόντισσα Ακυλίνα της Δράμας, σημαντική μορφή του γυναικείου ορθόδοξου μοναχισμού.

## Παραπομπές


Θείρα
Θείρα